## Pravilnik o postupku homologacije tipa motornih i priključnih vozila, s obzirom na ugradbu uređaja za osvjetljavanje i svjetlosnu signalizaciju TPV 120 (izdanje 02)

### NN 17/2012 (10.2.2012.), Pravilnik o postupku homologacije tipa motornih i priključnih vozila, s obzirom na ugradbu uređaja za osvjetljavanje i svjetlosnu signalizaciju TPV 120 (izdanje 02)

DRŽAVNI ZAVOD ZA MJERITELJSTVO

492

Na temelju članka 275. stavak 3. Zakona o sigurnosti prometa na cestama (»Narodne novine« br. 67/08, 48/10 i 74/11) ravnatelj Državnog zavoda za mjeriteljstvo donosi

PRAVILNIK

O POSTUPKU HOMOLOGACIJE TIPA MOTORNIH I PRIKLJUČNIH VOZILA, S OBZIROM NA UGRADBU UREĐAJA ZA OSVJETLJAVANJE I SVJETLOSNU SIGNALIZACIJU TPV 120 (IZDANJE 02)

Članak 1.

Ovaj Pravilnik sadrži odredbe koje su u skladu sa sljedećim aktom Europske unije:

– Direktiva Komisije 2008/89/EZ od 24. rujna 2008. kojom se radi prilagođavanja tehničkom napretku izmjenjuje Direktiva Vijeća 76/756/EEZ o ugradbi uređaja za osvjetljavanje i svjetlosnu signalizaciju na motorna vozila i njihove prikolice (tekst od značaja za EGP) (SL L 257, 25.9.2008.).

Članak 2.

Ovim se Pravilnikom propisuje postupak homologacije tipa vozila s obzirom na ugradbu uređaja za osvjetljavanje i svjetlosnu signalizaciju na motorna vozila i njihove prikolice.

Odredbe ovoga Pravilnika primjenjuju se na vozila kategorija M, N i O prema definiciji vozila u točki 13. članka 4. Pravilnika o EU homologaciji i pojedinačnom odobravanju motornih vozila (izdanje 00) (»Narodne novine« br. 9/10) i kategorizacije u Prilogu II. A toga Pravilnika.

Članak 3.

Postupak homologacije provodi se sukladno odredbama Priloga I. ovoga Pravilnika.

Članak 4.

Nova vozila s obzirom na ugradbu uređaja za osvjetljavanje i svjetlosnu signalizaciju mogu se homologirati, uvoziti i stavljati na tržište ako zadovoljavaju zahtjeve ovoga Pravilnika.

Odredbe stavka 1. ovoga članka stupaju na snagu za homologaciju novih tipova vozila 1. travnja 2012. godine za vozila kategorija M1 i N1 i 1. listopada 2012. godine za vozila ostalih kategorija.

Članak 5.

Tijelo nadležno za homologaciju vozila iz članka 2. stavka 1. ovoga Pravilnika, u smislu odredaba ovoga Pravilnika je Državni zavod za mjeriteljstvo (u daljnjemu tekstu: Zavod).

Članak 6.

Poslove ispitivanja u postupku homologacije vozila iz članka 2. stavka 1. ovoga Pravilnika može obavljati pravna ili fizička osoba koja ispunjava uvjete za ovlašćivanje tehničke službe propisane Pravilnikom o EU homologaciji i pojedinačnom odobravanju motornih vozila (izdanje 00).

Članak 7.

Zavod će dodijeliti certifikat o homologaciji za tip vozila s obzirom na ugradbu uređaja za osvjetljavanje i svjetlosnu signalizaciju koji sadrži podatke propisane u obrascu u Dodatku 2. Priloga I., ako taj tip vozila ispunjava zahtjeve ovoga Pravilnika.

Članak 8.

Pozivanje u ovom Pravilniku na ‘homologaciju’, od dana pristupanja Republike Hrvatske u članstvo Europske unije, smatrat će se pozivanjem na ‘EU homologaciju’.

Članak 9.

Stupanjem na snagu ovoga Pravilnika prestaje važiti Pravilnik o postupku homologacije tipa motornih i priključnih vozila s obzirom na ugradbu uređaja za osvjetljavanje i svjetlosnu signalizaciju TPV 120 (izdanje 01) (»Narodne novine« br. 77/08 i 12/09).

Homologacije dodijeljene prema zahtjevima Pravilnika o postupku homologacije tipa motornih i priključnih vozila s obzirom na ugradbu uređaja za osvjetljavanje i svjetlosnu signalizaciju TPV 120 (izdanje 01) važe i dalje. Upućivanje na Pravilnik iz stavka 1. ovoga članka u drugim propisima smatra se upućivanjem na ovaj Pravilnik.

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-02/22

Urbroj: 558-04-02-2/1-12-8

Zagreb, 30. siječnja 2012.

Ravnatelj
dr. sc. Krešimir Buntak, v. r.

**PRILOG l.**

OPĆE ODREDBE O HOMOLOGACIJi

1. ZAHTJEV ZA HOMOLOGACIJU TIPA VOZILA

1.1 Zahtjev za homologaciju tipa vozila s obzirom na ugradbu njegovih uređaja za osvjetljavanje i svjetlosnu signalizaciju mora podnijeti proizvođač ili njegov pravovaljano ovlašten predstavnik, u skladu s odredbama iz članka 8. Pravilnika o EU homologaciji i pojedinačnom odobravanju motornih vozila (izdanje 00).

1.2 Obrazac za opisni dokument prikazan je u Dodatku 1. ovoga Priloga

1.3 Neopterećeno vozilo koje je mjerodavni primjerak tipa vozila koji treba homologirati, mora biti dostavljeno tehničkoj službi odgovornoj za provedbu homologacijskih ispitivanja.

2. DODJELJIVANJE HOMOLOGACIJE TIPA VOZILA

2.1 Ako vozilo zadovoljava odgovarajuće zahtjeve, dodjeljuje se homologacija tipa u skladu s člankom 9. i 11. Pravilnika o EU homologaciji i pojedinačnom odobravanju motornih vozila (izdanje 00).

2.2 Obrazac za certifikat o homologaciji prikazan je u Dodatku 1. ovoga Priloga.

2.3 Svaki homologirani tip vozila dobiva svoj homologacijski broj u skladu s prilogom Vll. Pravilnika o EU homologaciji tipa motornih vozila. Isti homologacijski broj ne smije se dodijeliti kakvomu drugom tipu vozila.

3. PREINAKE TIPA VOZILA I HOMOLOGACIJE

3.1 Za preinake tipa vozila koji je homologiran u skladu s ovim Pravilnikom, vrijede odredbe iz članaka 14., 16. i 17. Pravilnika o EU homologaciji i pojedinačnom odobravanju motornih vozila (izdanje 00).

4. SUKLADNOST PROIZVODNJE

4.1 Opći zahtjevi za utvrđivanje sukladnosti proizvodnje određeni su u članku 13. Pravilnika o EU homologaciji i pojedinačnom odobravanju motornih vozila (izdanje 00).

4.2 Posebni zahtjevi za ispitivanja koja treba provesti propisana su u Dodatku 9. Pravilnika UN/ECE br. 48.

DODATAK 1.

OPISNI DOKUMENT br. ....

za homologaciju vozila s obzirom na ugradbu uređaja za osvjetljavanje i svjetlosnu signalizaciju[[1]](#footnote-29081-1)\* (Pravilnik TPV 120 – Direktiva 76/756 prema zadnjim izmjenama i dopunama Direktivom 2008/89/EZ).

|  |
| --- |
| Sljedeći podaci, ako su potrebni, moraju biti priloženi u tri primjerka s popisom dokumenata. Svi crteži moraju biti dostavljeni u prikladnom mjerilu i dovoljno podrobni na formatu A4 ili presavijeni na taj format. Ako su priložene fotografije, moraju prikazivati potrebne pojedinosti.  Ako su sustavi, sastavnice (sastavni dijelovi) ili zasebne tehničke jedinice s elektroničkim upravljanjem, podaci o njihovim značajkama moraju biti dodani |

|  |  |  |
| --- | --- | --- |
| 0. | OPĆI PODACI |  |

0.1 Marka (trgovačka oznaka proizvođača

0.2 Tip vozila i trgovački naziv(nazivi):

0.3 Identifikacijska oznaka tipa, ako je postavljena na vozilu (b):

0.3.1 Mjesto te oznake:

0.4 Kategorija vozila (c):

0.5 Naziv i adresa proizvođača:

0.8 Adresa (adrese) pogona za sklapanje:

|  |  |  |
| --- | --- | --- |
| 1. | OPĆE KONSTRUKCIJSKE ZNAČAJKE VOZILA |  |

1.8 Položaj upravljača: (lijevi/desni) (1)

1.8.1 Vozilo opremljeno za promet desnom/lijevom stranom (1)

|  |  |  |
| --- | --- | --- |
| 2. | MJERE I MASE VOZILA (e) (mm, kg) |  |

2.

2.1 Razmak/razmaci osovina (pri punom opterećenju)(f):

2.4 Vanjske mjere vozila

2.4.1 Podvozje bez nadogradnje:

2.4.1.1 Duljina (j):

2.4.1.2 Širina (k):

2.4.1.2.1 Najveća dopuštena širina:

2.4.1.2.2 Najmanja dopuštena širina:

2.4.1.3 Visina (u položaju za vožnju) (l):

(kod vozila s prilagođavanjem razine navesti uobičajeni položaj za vožnju)

2.4.2 Šasiju s nadogradnjom:

2.4.2.1 Duljina (j):

2.4.2.2 Širina (k):

2.4.2.3 Visina (u položaju za vožnju) (l):

(kod vozila s podešavanjem razine navesti uobičajeni položaj za vožnju)

2.6 Masa vozila s nadogradnjom i, u slučaju vučnog vozila druge kategorije osim M1, s vučnom spojnicom ako ju je ugradio proizvođač, u voznom stanju, ili masa podvozja ili podvozje s kabinom, bez nadogradnje i/ili vučne spojnice, ako proizvođač ne ugrađuje karoseriju i/ili spojnicu (uključujući rashladno sredstvo, ulja, gorivo, 100% druge tekućine osim otpadne vode, alat, zamjenski kotač, ako je ugrađen, i vozača, a kod autobusa i člana posade (75 kg) ako vozilo ima sjedalo za posadu) (o) (najveća i najmanja za svaku inačicu):

2.6.1 Raspodjela te mase po osovinama i, u slučaju poluprikolice ili prikolice sa središnjom osovinom, opterećenje na spojnoj točki (najveća i najmanja za svaku inačicu):

2.8 Najveća tehnički dopuštena ukupna masa vozila prema podacima proizvođača (y) (najveća i najmanja):

2.8.1 Raspodjela te mase po osovinama i, u slučaju poluprikolice ili prikolice sa središnjom osovinom, opterećenje na spojnoj točki (najveća i najmanja):

|  |  |  |
| --- | --- | --- |
| 3. | POGONSKI MOTOR (q) |  |

3.2.5 Električni sustav

3.2.5.1 Nazivni napon: V, pozitivno/negativno uzemljenje (1)

|  |  |  |
| --- | --- | --- |
| 6. | OVJES |  |

6.2.1 Namještanje razine: da/ne/po izboru (1)

6.6 Gume i kotači

6.6.2 Gornja i donja vrijednost dinamičkog polumjera

6.6.2.1 Osovina 1.:

6.6.2.2 Osovina 2.:

6.6.2.3 Osovina 3.:

6.6.2.4 Osovina 4.:

itd.

|  |  |  |
| --- | --- | --- |
| 9. | NADOGRADNJA |  |

9.10.3 Sjedala

9.10.3.1 Broj:

9.10.3.2 Položaj i raspored:

|  |  |  |
| --- | --- | --- |
| 10. | UREĐAJI ZA OSVJETLJAVANJE I SVJETLOSNU SIGNALIZACIU |  |

10.1 Popis svih uređaja: broj, marka, model, oznaka homologacije, najveća jačina osvjetljenja glavnih kratkih svjetala, boja, pokazne svjetiljke:

10.2 Crtež koji prikazuje položaja uređaja za osvjetljenje i svjetlosnu signalizaciju:

10.3 Za svako svjetlo i katadiopter, navedene u Pravilniku TPV 120 treba dati sljedeće podatke (u pisanom obliku i/ili sa shemom)

10.3.1 Crtež koji prikazuje područje osvjetljavajuće površine:

10.3.2 Metoda upotrijebljena za definiciju prividne površine (točka 2.10 UN/ECE Pravilnika br. 48):

10.3.3 Referentna os i referentno središte:

10.3.4 Način rada skrivenih svjetala:

10.3.5 Možebitni posebni način ugradbe ili ožičenja:

10.4 Glavna kratka svjetla: uobičajeno namještanje u skladu s točkom 6.2.6.1. UN/ECE Pravilnika br. 48:

10.4.1 Vrijednost početnoga namještanja:

10.4.2 Položaj oznake:

|  |  |  |  |
| --- | --- | --- | --- |
| 10.4.3 | Opis/crtež (1) i tip naprave za poravnavanje svjetala (npr. automatsko, stupnjevito ručno namještanje, nestupnjevito ručno namještanje):..................... | ![](dodatni/420095.jpg) | Primjenjivo samo za vozila s napravom za namještanje nagiba glavnih svjetala |
| 10.4.4 | Naprava za upravljanje: ......................... |
| 10.4.5 | Referentne oznake: .............................. |
| 10.4.6 | Oznake za različite za uvjete opterećenja: ........................................................ |

**DODATAK 2.**

OBRAZAC

(najveći format: A4 (210 × 297 mm)

CERTIFIKAT O HOMOLOGACIJI VOZILA

|  |
| --- |
| Naziv tijela za homologaciju |

Izjava o:

– homologaciji (1)

– izmjeni/dopuni homologacije (1)

– odbijanju homologacije (1)

– povlačenju homologacije (1)

za tip vozila/sastavnoga dijela/zasebne tehničke jedinice(1) s obzirom na Direktivu 76/756/EEZ prema zadnjim izmjenama i dopunama Direktivom 2008/89/EZ.

Broj homologacije tipa:

Razlog za izmjenu/dopunu:

DIO 1.

0.1 Marka (trgovačka oznaka proizvođača):

0.2 Tip i trgovački naziv:

0.3 Identifikacijska oznaka tipa, ako je postavljena na vozilu/sastavnom dijelu/zasebnoj tehničkoj jedinici([[2]](#footnote-29081-2)1)(2):

0.3.1 Mjesto oznake:

0.4 Kategorija vozila (1)(3):

0.5 Naziv i adresa proizvođača:

07 U slučaju sastavnih dijelova i zasebnih tehničkih jedinica, mjesto i način postavljanja oznake homologacije:

0.8 Adresa(adrese) pogona za sklapanje:

DIO II.

1. Dodatni podaci (kad je primjenjivo): vidi Dopunu

2. Tehnička služba odgovorna za provedbu homologacijskih ispitivanja:

3. Datum izvještaja o ispitivanju:

4. Broj izvještaja o ispitivanju.

5. Bilješke (ako postoje): vidi Dopunu:.

6. Mjesto.

7. Datum:.

8. Potpis:.

9. Priložen je sadržaj opisne dokumentacije pohranjen u tijelu za homologaciju, koja se može dobiti na zahtjev:.

Dopuna
Certifikatu o homologaciji br........

koji se odnosi na homologaciju vozila s obzirom na Direktivu 76/756/EEC prema zadnjim izmjenama i dopunama Direktivom 2008/89/EZ.

1. DODATNI PODACI

1.1 Popis izbornih svjetala koja se mogu ugraditi na taj tip vozila:

5. NAPOMENE

5.1 Možebitne napomene o pomičnim sastavnim dijelovima:

**PRILOG II.**

TEHNIČKI ZAHTJEVI

1. Tehnički zahtjevi su oni koji su navedeni u točkama 2., 5. i 6. UN/ECE Pravilnika br. 48 i njegovim dodacima od 3. do 11., s uključenim 04 nizom izmjena i dopuna.

2. Za svrhu primjene odredbi na koje se upućuje u točki 1. primjenjuje se sljedeće:

(a) ‘neopterećeno vozilo’ označava vozilo čije je masa opisana u točki 2.6 Dodatka 1. Priloga I. ovoga Pravilnika, osim vozača;

(b) ‘obrazac izjave’ treba smatrati kao ‘certifikat o homologaciji koji je propisan u Dodatku 2. Priloga I. ovoga Pravilnika;

(c) ‘ugovorna strana u odnosu na odgovarajuće pravilnike’ treba smatrati kao države članice;

(d) upućivanje na Pravilnik br. 3 treba smatrati kao upućivanje na Pravilnik TPV 121;

(e) (ispušteno)

(f) (ispušteno)

(g) napomena (1) u Dodatku 5 smatra se kao: ‘Za definicije kategorija, vidi Prilog II. A Pravilnika o homologaciji tipa motornih vozila (izdanje 01)’.

3. Ne dovodeći u pitanje zahtjeve članka 24., 27. i 28. Pravilnika o homologaciji tipa motornih vozila (izdanje 01), ovoga Priloga i bilo koji od zahtjeva bilo kojega od pojedinačnih pravilnika o homologaciji (TPV), zabranjena je ugradba bilo kojega uređaja za osvjetljavanje i svjetlosnu signalizaciju koji nije obuhvaćen definicijama u točki 2.7. UN/ECE Pravilnika br. 48.

[[1](#footnote-29081-1-backlink)]\* Ovaj opisni dokument sastavljen je prema Prilogu I. Pravilnika o homologaciji tipa motornih vozila (izdanje 01) (»NN« br. 16/09). Brojevi točaka i napomene upotrijebljene u opisnom dokumentu odgovaraju točkama i napomenema navedenima u tom Prilogu, a točke koje se ne primjenjuju ispuštene su.

[[2](#footnote-29081-2-backlink)](1) Prekrižiti što se ne primjenjuje.

(2) Ako oznaka za identifikaciju tipa sadrži znakove koji nisu bitni za opis tipa vozila, sastavnoga dijela ili zasebne tehničke jedinice na koji se odnosi certifikat o homologaciji, takvi znakovi moraju biti u dokumentaciji nadomješteni znakom ‘?’ (npr. ABC??123???).

(3) Kako je određeno u Prilogu II. A Pravilnika o homologaciji tipa motornih vozila (izdanje 01).

Pravilnik, NN 17/2012-492